cyanic-selkie/wikianc huggingface dataset:
หงชุน
สถาปัตยกรรมที่โดดเด่น
สถาบันศึกษาหนานหู (南湖书院) ตั้งอยู่บนฝั่งเหนือของทะเลสาบใต้ เดิมเป็นโรงเรียนเอกชน 6 แห่งที่สร้างขึ้นในตอนปลายราชวงศ์หมิงเรียกว่า Yihu Six Schools  ได้รับการควบรวมและสร้างขึ้นใหม่เป็น "Yiwenjia School" ในปีที่ 19 ของ Jiaqing ในราชวงศ์ชิง (ปี 2357) หรือที่เรียกว่า "Nanhu Academy" สถาบันการศึกษาที่สร้างขึ้นใหม่ประกอบด้วยหกส่วน มีผนังและกระเบื้องสีขาวน้ำใสและท้องฟ้าสีฟ้าและสภาพแวดล้อม เป็นอาคารราชวงศ์หมิงที่มีอยู่เพียงแห่งเดียวในหมู่บ้านงานแกะสลักไม้มีความสวยงาม
หอเฉิงจื้อสร้างขึ้นในช่วงปลายราชวงศ์ชิง (ปี 2398) เพื่อเป็นที่พักอาศัยของ Wang Dinggui พ่อค้าเกลือที่ยิ่งใหญ่ เป็นอาคารคอมเพล็กซ์ที่ใหญ่ที่สุดในหมู่บ้านครอบคลุมพื้นที่ประมาณ 2,100 ตารางเมตรภายในมีบ้านมากกว่า 60 หลังซึ่งจัดไว้รอบ ๆ เก้าลาน ห้องโถงใหญ่และห้องโถงด้านหลังเป็นอาคารแบบทางเดิน 3 หลังทั้งสองด้านเป็นโถงโฮมสคูลและโถงบ่อปลาและด้านหลังเป็นสวน ลานแห่งนี้ยังมี "ตุนหยุนซวน" สำหรับสูบฝิ่นและ "ศาลาเป่าซาน" สำหรับเล่นไพ่นกกระจอก มีเสาไม้ทั้งหมด 136 เสาในบ้านทั้งหลังมีรูปแกะสลักระหว่างเสาไม้และหน้าผากหุ่นจำลองมีความวิจิตรงดงามมีเรื่องราว ได้แก่ "Yuqiao Lugong Reading", "Romance of the Three Kingdoms", "Hundreds of Lantern Festival", "Guo Ziyi Worships Birthday", " ภาพจัดเลี้ยงถังซือจง” เป็นต้น
การเดินทาง
มีรถประจำทางให้บริการจากสถานีขนส่งหวงซาน ตัวเมืองเทศบาลระดับจังหวัดหวงซาน และ รถประจำทางจากสถานีขนส่งถางโข่ว ซึ่งเป็นสถานีขนส่งทางด้านใต้ของ Huangshan Scenic Area
มาร์
มาร์ สามารถหมายถึง
ทูมัส ทรานสเตรอเมอร์
ทูมัส เยิสตา ทรานสเตรอเมอร์ (Tomas Gösta Tranströmer, 15 เมษายน ค.ศ. 1931 — 26 มีนาคม ค.ศ. 2015) เป็นนักเขียน กวี และนักแปลชาวสวีเดน ซึ่งผลงานกวีของเขาถูกแปลมากกว่า 60 ภาษาทั่วโลก ทรานสเตรอเมอร์ได้รับการยกย่องว่าเป็นหนึ่งในนักเขียนคนสำคัญที่สุดในสแกนดิเนเวียตั้งแต่สงครามโลกครั้งที่สอง บทวิจารณ์ได้ยกย่องบทกวีของทรานสเตรอเมอร์จากความเข้าใจง่าย แม้แต่ในการแปล บทกวีของเขาสามารถถ่ายทอดฤดูหนาวอันยาวนานของประเทศสวีเดน ทำนองแห่งฤดูกาลและบรรยากาศความงามของธรรมชาติได้อย่างชัดเจน เขาได้รับรางวัลโนเบลสาขาวรรณกรรม ประจำปี ค.ศ. 2011
ทูมัส ทรานสเตรอเมอร์เสียชีวิตเมื่อวันที่ 26 มีนาคม ค.ศ. 2015 ขณะมีอายุได้ 83 ปี
มาส์ (แก้ความกำกวม)
มาส์ (Mars) สามารถหมายถึง
ชาติพยัคฆ์
ชาติพยัคฆ์ เป็นบทประพันธ์และบทโทรทัศน์ของ ณพุทธ สุศรีฯ เป็นละครอิงประวัติศาสตร์สมัยรัชกาลที่5 เกี่ยวกับการล่าอาณานิคมและเสียดินแดนของไทย โดยมีตัวเอกเป็น กล้า ทาสหนุ่มผู้มีความทรนงในตัวเอง และ คุณพลอย บุตรสาวของคุณพระพิสุทธิ์ ซึ่งแอบรักกันแต่ด้วยฐานะที่ขวางกั้นทำให้เขาและเธอต้องฝ่าฟันอุปสรรคต่างๆ นานา ผลิตโดย ช่อง3 ค่าย เมตตา และ มหานิยม กำกับการแสดง ฉัตรชัย เปล่งพานิช นำแสดงโดย จรณ โสรัตน์ ในบท กล้า นิษฐา จิรยั่งยืน ในบท คุณพลอย ร่วมด้วย กมลเนตร เรืองศรี,ณัฐวิญญ์ วัฒนกิตติพัฒน์,สมิทธิ ลิขิตมาศกุล,ฉัตรชัย เปล่งพานิช,สินจัย เปล่งพานิช และอีกมากมาย
งานสร้าง
ละครเรื่อง ชาติพยัคฆ์ เป็นผลงานการประพันธ์ของ "ณพุทธ สุศรีฯ" และ "ฉัตรชัย เปล่งพานิช" ก่อนที่ ณพุทธ สุศรีฯ จะเขียนเป็นบทละครโทรทัศน์ซึ่งกำลังโด่งดังอยู่ทางไทยทีวีสีช่อง 3 เนื้อเรื่องกล่าวถึงเรื่องราวที่เกิดขึ้นเฉพาะในประเทศสยาม นักล่าอาณานิคมชาติตะวันตกต่างหมายมั่นที่จะยึดครองแผ่นดินสยามไว้ ให้เหมือนกับประเทศอื่นๆ ในภูมิภาคใกล้เคียงกัน แต่ชนชาวสยามก็พยายามพิทักษ์รักษาเสรีภาพไว้อย่างสุดความสามารถ แม้กระทั่งเดนทาสคนหนึ่งผู้แทบจะจบชีวิตครั้งแล้วครั้งเล่า ยังเข้าร่วมฟันฝ่าอุปสรรคและขวากหนามอันแสนลำเค็ญทั้งปวงนั้นด้วยจิตใจอันกล้าหาญ "ชาติพยัคฆ์" ในภาคของนวนิยายนี้ ผู้แปรได้เสริมใส่จินตนาการให้มีความเข้มข้นและสีสันไม่ยิ่งหย่อนไปกว่าภาพของละครที่เราเห็นอยู่ในจอโทรทัศน์ แม้ว่าอาจจะมีบางบทบางตอนที่ผิดแผกแตกต่างจากละครบ้าง แต่ก็มิได้ทำให้อรรถรสของนวนิยายเรื่องนี้ลดน้อยลงแต่ประการใด กลับเปิดให้จินตนาการของผู้อ่านได้โลดแล่นไปอย่างไร้ขอบเขต ดังเช่นนวนิยายที่ดีทั้งหลายจะพึงมี ชาติพยัคฆ์ ในบทบาทของนวนิยาย จึงเป็นเหมือนกับเหรียญอีกด้านหนึ่งของละครโทรทัศน์ ที่เปิดให้นักอ่านได้ติดตามผ่านตัวอักษรที่เรียงร้อยอย่างมีศิลปะ และคอยเกื้อกูลให้เกิดประโยชน์ผ่านศิลปะอีกแขนงหนึ่ง หาได้จำกัดไว้เพียงศิลปะด้านการแสดงแต่อย่างเดียวเท่านั้น
ส่วนผู้สร้าง ฉัตรชัย เปล่งพานิช ลั่นตั้งใจสร้างถึงแม้ละครเรื่องนี้จะเป็นเรื่องที่ถูกสมมติขึ้นมาทั้งตัวแสดง เรื่องราว และสถานที่
ส่วนเสื้อผ้าหน้าผมในเรื่องย้อนไปในปี พ.ศ. 2436
คำวิจารณ์
ด้านเสียงวิจารณ์ กระปุกออนไลน์ ได้ทำสกู๊ปข่าวสัมภาษณ์ถึงนักแสดงพระเอกนางเอกของเรื่องว่าแสดงได้ดีเยี่ยมและทุกตัวละครแสดงได้สมบทบาทในทุกฉากและเนื้อเรื่องที่เข้มข้นชวนให้น่าติดตามทุกตอน จนเรียกได้ว่า วันจันทร์-อังคาร กลายเป็น วันชาติพยัคฆ์ ไปโดยปริยาย
เรตติ้ง
การตอบรับของละครเรื่องนี้ทั้งหมด 14 ตอน (เมื่อวันที่ 15 มีนาคม พ.ศ. 2559 - 2 พฤษภาคม พ.ศ. 2559) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยทั้งหมด 14 ตอน อยู่ที่
เรตติ้งที่มีอันดับสูงที่สุดในละครแต่ละตอนจะแสดงด้วย, เรตติ้งที่มีอันดับต่ำที่สุดในละครแต่ละตอนจะแสดงด้วย , เรตติ้งเฉลี่ยของละครจะแสดงด้วย
ไฟโตอเล็กซิน
ไฟโตอเล็กซิน (Phytoalexin)เป็นสารอินทรีย์มวลโมเลกุลต่ำที่พืชสร้างขึ้นหลังการติดเชื้อ ตรวจพบมากมายหลายชนิด แต่สารชนิดนี้ไม่ได้พบในพืชทุกกลุ่ม ส่วนใหญ่พบในพืชตระกูลถั่วพืชวงศ์มะเขือ ส่วนพืชตระกูลหญ้ามีรายงานว่าพบเฉพาะในข้าว ข้าวโอ๊ต ข้าวฟ่าง แต่ไม่พบในข้าวโพด
การสังเคราะห์ไฟโตอเล็กซินเกิดในบริเวณที่ติดเชื้อ และสะสมมากในเซลล์ที่ตายแล้ว ไฟโตอเล็กซินมีฤทธิ์ฆ่าทั้งเชื้อก่อโรคและเซลล์พืชเองเพื่อสกัดไม่ให้โรคลุกลามต่อไป
โซลอง!
โซลอง! เป็นซิงเกิลลำดับที่ 30 ของเอเคบีโฟร์ตีเอต ออกจำหน่ายวันที่ 20 กุมภาพันธ์ พ.ศ. 2556
ข้อมูลเพลง
ซิงเกิ้ล So long ! นี้เป็นซิงเกิ้ลลำดับที่ 6 ที่อยู่ในชุดของเพลงซากุระ ซึ่งเริ่มในเดือนกุมภาพันธ์ พ.ศ. 2549 จากอินดี้เดบิวต์ซิงเกิ้ล "Sakura no Hanabiratachi", เดือนกุมภาพันธ์ พ.ศ. 2551 จากซิงเกิ้ล "Sakura no Hanabiratachi 2008", เดือนมีนาคม พ.ศ. 2552 จากซิงเกิ้ล "10nen Sakura", เดือนกุมภาพันธ์ พ.ศ. 2553 จากซิงเกิ้ล "Sakura no Shiori", เดือนกุมภาพันธ์ พ.ศ. 2554 จากซิงเกิ้ล "Sakura no Ki ni Narou" และในเดือนกุมภาพันธ์ พ.ศ. 2555 จากซิงเกิ้ล "GIVE ME FIVE!"
ซิงเกิ้ลนี้วางจำหน่ายทั้งสิ้น 4 อิดิทชั่น ได้แก่ Type-A, Type-K, Type-B และ Theater Edition
นอกจากนี้ ซิงเกิ้ลนี้ยังเป็นชื่อของละครพิเศษ 3 ตอน "So long !" ซึ่งออกอากาศผ่านทางช่อง NTV และมีเพลงนี้เป็นเพลงประกอบอีกด้วย
เพลงนี้ได้มีการแสดงครั้งแรกผ่านทางรายการทางช่อง TBS "Kayou Kyoku" เมื่อวันที่ 22 มกราคม พ.ศ. 2556 และเป็นครั้งแรกของ วาตานาเบะ มายุ ที่ได้รับตำแหน่งเซ็นเตอร์อีกด้วย
Music Video เพลงนี้จะมีความยาวทั้งสิ้น 64 นาที และได้รับการกำกับภาพยนตร์โดย โอบายาชิ โนบุฮิโกะ
สมาชิก
หมายเหตุ: สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้นๆ
ฉบับเจเคทีโฟร์ตีเอต
โซลอง! เป็นซิงเกิ้ลลำดับที่ 16 ของ JKT48 ออกจำหน่ายวันที่ 8 มีนาคม พ.ศ. 2560
กาเบรียล ลิพพ์มานน์
กาเบรียล ลิพพ์มานน์ (Jonas Ferdinand Gabriel Lippmann 16 สิงหาคม ค.ศ. 1845 -- 13 กรกฎาคม ค.ศ. 1921) เป็นนักฟิสิกส์ชาวฝรั่งเศส-ลักเซมเบิร์ก และนักประดิษฐ์ผู้ได้รับรางวัลโนเบลสาขาฟิสิกส์สำหรับวิธีการของเขาทำสีตามถ่ายรูปกับปรากฏการณ์ของการแทรกสอด 1845 1921
อาร์ตโฟร์ดี
นิตยสาร อาร์ตโฟร์ดี (art4d) เป็นนิตยสารรายเดือนด้านสถาปัตย์, ตกแต่ง, ออกแบบผลิตภัณฑ์, ออกแบบกราฟิก และศิลปะ เนื้อหาของนิตยสารเสนอบทความ ข่าวสาร ในวงการออกแบบทั่วโลก และสนับสนุนงานออกแบบของชาวไทย ตัวนิตยสารมี 2 ภาษาในเล่มเดียวกันคือ ภาษาอังกฤษและภาษาไทย
บูษัยนา บินต์ เตมัวร์ อัสซะอีด
ซัยยิดา บูษัยนา บินต์ เตมัวร์ อัสซะอีด (بثينة بنت تيمور آل سعيد; ประสูติ 10 ตุลาคม พ.ศ. 2480) หรือ เซ็ตสึโกะ อัสซะอีด  เป็นพระราชธิดาเพียงพระองค์เดียวในสุลต่านเตมัวร์ บิน ฟัยศ็อล ประสูติแต่คิโยโกะ โอยามะ สตรีชาวญี่ปุ่น เป็นพระขนิษฐาต่างพระชนนีในสุลต่านซะอีด บิน เตมัวร์ เป็นพระปิตุจฉาของสุลต่านกอบูส บิน ซะอีด และสุลต่านฮัยษัม บิน ฏอริก
พระชนม์ชีพช่วงต้น
พ.ศ. 2478 สุลต่านเตมัวร์ บิน ฟัยศ็อล สุลต่านแห่งโอมานซึ่งขณะนั้นทรงสละราชสมบัติไปแล้ว ได้เสด็จประพาสประเทศญี่ปุ่น และทรงพบกับคิโยโกะ โอยามะ (大山清子) สาวรุ่นชาวญี่ปุ่นวัย 19 ปี ที่โรงเต้นรำเมืองโคเบะ จากนั้นพระองค์ก็นิวัตประเทศโอมานในระยะสั้น ก่อนเสด็จไปประเทศญี่ปุ่นอีกครั้งเพื่อประกอบพระราชพิธีอภิเษกสมรสกับคิโยโกะใน พ.ศ. 2479 และประทับที่ประเทศญี่ปุ่นเป็นการถาวร กระทั่ง พ.ศ. 2480 ทั้งสองมีพระราชธิดาด้วยกันหนึ่งพระองค์คือ บูษัยนา หรือพระนามในภาษาญี่ปุ่นว่า เซ็ตสึโกะ (節子)
พระชนม์ชีพของบูษัยนาในวัยเยาว์กลับไม่ราบรื่นเมื่อพระชนนีป่วยเป็นวัณโรค คิโยโกะป่วยกระเสาะกระแสะต้องเข้าออกโรงพยาบาลอยู่บ่อยครั้ง อดีตสุลต่านเตมัวร์มีพระดำริว่าพระธิดาน้อยอาจจะติดโรคจากชนนีได้ ทรงส่งบูษัยนาไปอยู่กับยายในประเทศญี่ปุ่น ส่วนอดีตสุลต่านทรงแยกไปประทับที่เมืองบอมเบย์ ประเทศอินเดีย เพียงลำพังพระองค์ กระทั่งคิโยโกะเสียชีวิตในพฤศจิกายน พ.ศ. 2482 อดีตสุลต่านเสด็จไปในพิธีปลงศพของพระชายาที่ประเทศญี่ปุ่นในเดือนพฤษภาคม พ.ศ. 2483 พร้อมกับพาบูษัยนา พระธิดาน้อยเสด็จออกจากประเทศญี่ปุ่นด้วย
นิวัตโอมาน
หลังเสด็จออกจากประเทศญี่ปุ่นใน พ.ศ. 2483 พระองค์ประทับอยู่ที่เมืองการาจี ประเทศปากีสถานในระยะสั้น ก่อนเสด็จไปยังประทับที่กรุงมัสกัต ประเทศโอมาน โดยพระชนกมีรับสั่งให้ซัยยิดา ฟาฏิมะฮ์ บิน อาลี อัสซะอีด พระชายาพระองค์แรก ผู้เป็นพระชนนีของสุลต่านซะอีด บิน เตมัวร์ พระราชโอรสพระองค์ใหญ่ ถวายการอภิบาลพระราชธิดาน้อย โดยสุลต่านเตมัวร์ทรงตัดสินพระราชหฤทัยที่จะเลี้ยงกุมารีพระองค์นี้แบบโอมาน โดยตัดขาดความเป็นญี่ปุ่น และเมื่อบูษัยนาเจริญพระชันษาก็เสกสมรส มีพระโอรสพระองค์หนึ่ง
ทว่าสุลต่านซะอีด บิน เตมัวร์ ซึ่งเป็นสุลต่านแห่งโอมานและเป็นพระเชษฐาต่างพระชนนี ทรงจำสนมบูษัยนาอยู่แต่ในพระตำหนักภายในพระราชวังหลวงกรุงมัสกัต เช่นเดียวกันกับกอบูส บิน ซะอีด ซึ่งเป็นพระราชโอรสของพระองค์เอง จนกระทั่งสุลต่านสะอีดถูกรัฐประหารถอดออกจากตำแหน่งสุลต่าน กอบูสจึงเสวยราชสมบัติแทนใน พ.ศ. 2513 จากนั้นสุลต่านกอบูสทรงยกเลิกการจำสนมของบูษัยนาในปีเดียวกัน บูษัยนาจึงมีโอกาสเสด็จกลับประเทศญี่ปุ่นเป็นครั้งแรก เพื่อทรงเยี่ยมหลุมศพของพระชนนี
หม่อมเจ้าวรศักดิเดชอุดม ศุขสวัสดิ์
หม่อมเจ้าวรศักดิเดชอุดม ศุขสวัสดิ (22 มิถุนายน พ.ศ. 2447 - 10 กุมภาพันธ์ พ.ศ. 2524) เป็นพระโอรสในพระเจ้าบรมวงศ์เธอ กรมหลวงอดิศรอุดมเดช ประสูติแต่หม่อมเขียน ศุขสวัสดิ ณ อยุธยา
หม่อมเจ้าวรศักดิเดชอุดมประสูติที่วังติดกับวัดพระเชตุพนวิมลมังคลารามราชวรมหาวิหาร ทรงสำเร็จการศึกษาจากโรงเรียนนายร้อย แล้วเข้ารับราชการในกรมทหารราบที่ 1 รักษาพระองค์ ภายหลังได้ทรงลาออกมาประกอบอาชีพส่วนองค์
หม่อมเจ้าวรศักดิเดชอุดม ถึงชีพิตักษัยด้วยโรคหอบเรื้อรัง เมื่อวันที่ 10 กุมภาพันธ์ พ.ศ. 2524 สิริชันษา 76 ปี 8 เดือน พระราชทานเพลิงศพเมื่อวันที่ 17 กุมภาพันธ์ พ.ศ. 2524 ณ เมรุวัดเทพศิรินทราวาสราชวรวิหาร
การเลือกตั้งผู้ว่าราชการกรุงเทพมหานคร พ.ศ. 2528
'''การเลือกตั้งผู้ว่าราชการกรุงเทพมหานคร พ.ศ. 2528' มีขึ้นในวันที่ 14 พฤศจิกายน 2528 โดยเป็นการเลือกตั้งผู้ว่าราชการกรุงเทพมหานคร ตาม พระราชบัญญัติระเบียบบริหารราชการกรุงเทพมหานคร พ.ศ. 2528'' ซึ่งกำหนดให้ผู้ว่าราชการกรุงเทพมหานคร มาจากการเลือกตั้ง
สถานการณ์ก่อนการเลือกตั้ง
นับตั้งแต่มีการควบรวม จังหวัดพระนคร และ จังหวัดธนบุรี เข้าด้วยกันเป็น กรุงเทพมหานคร (ในการรวมครั้งแรก ใช้ชื่อว่า นครหลวงกรุงเทพธนบุรี ก่อนเปลี่ยนชื่อเป็นปัจจุบันในปี 2515) ในปี 2514 สมัยรัฐบาล จอมพล ถนอม กิตติขจร
จนกระทั่งมีการตรา ''พระราชบัญญัติระเบียบบริหารราชการกรุงเทพมหานคร พ.ศ. 2518'' ขึ้น โดยใน มาตรา 21 ของพระราชบัญญัติฯ ได้กำหนดให้มีการเลือกตั้ง ผู้ว่าราชการกรุงเทพมหานคร ซึ่งก็ได้มีการจัดให้มีการเลือกตั้ง ผู้ว่าราชการกรุงเทพมหานครขึ้น ครั้งแรกใน การเลือกตั้ง ปี 2518 ซึ่งเกิดขึ้นเมื่อวันที่ 10 สิงหาคม 2518 ซึ่งในครั้งนั้น เป็น ธรรมนูญ เทียนเงิน จาก พรรคประชาธิปัตย์ ได้รับเลือกตั้งไป
แต่ในเวลาต่อมา ก็ได้มีการปลดผู้ว่าราชการกรุงเทพมหานคร ในปี 2520 และกลับมาใช้การแต่งตั้งผู้ว่าแทน จนมีการตรา ''พระราชบัญญัติระเบียบบริหารราชการกรุงเทพมหานคร พ.ศ. 2528 ซึ่งกำหนดให้ที่มาของ ผู้ว่าราชการกรุงเทพมหานคร มาจากการเลือกตั้ง และได้มี พระราชกฤษฎีกา ให้มีการเลือกตั้งสมาชิกสภากรุงเทพมหานครและ ผู้ว่าราชการกรุงเทพมหานคร พ.ศ. 2528'' โดยจัดให้มีการเลือกตั้งสมาชิกสภากรุงเทพมหานครพร้อมกันนี้ด้วย และ จัดให้มีการเลือกตั้งในวันที่ 14 พฤศจิกายน 2528 เป็นวันเลือกตั้ง
ผู้สมัครรับเลือกตั้ง
ในการเลือกตั้งครั้งนี้ มีผู้สมัครลงรับเลือกตั้งทั้งหมด 10 คนดังนี้ :
ผลการเลือกตั้ง
'''ผลการเลือกตั้งผู้ว่าราชการกรุงเทพมหานคร พ.ศ. 2528''' และในครั้งนั้น พล.ต.จำลอง ศรีเมือง ในนาม "กลุ่มรวมพลัง" ได้รับการเลือกตั้งเป็นผู้ว่าราชการกรุงเทพมหานครด้วยคะแนนเสียง 408,237 คะแนน เมื่อวันที่ 14 พฤศจิกายน พ.ศ. 2528 มีผู้มาใช้สิทธิเลือกตั้งร้อยละ 34.65
ปฏิกิริยาหลังจากการเลือกตั้ง
ขณะเดียวกันก็ได้มีการเลือกตั้งสมาชิกสภากรุงเทพมหานคร (ส.ก.) ควบคู่ไปกันด้วย ผลปรากฏว่า พรรคประชาธิปัตย์ได้รับเลือกมากที่สุด คือ 35 ที่นั่ง จาก 54 ที่นั่ง โดย พล.ต.จำลอง ศรีเมือง ได้กล่าวว่า ไม่มีปัญหาใด ๆ ในการทำงานกับทางพรรคประชาธิปัตย์
พระวินยาธิการ
วินยาธิการ /วินะยาทิกาน/ (วินย + อธิ + การ, แปล "เจ้าการพระวินัย") หรือภาษาปากว่า ตำรวจพระ หมายถึง พระภิกษุชาวไทยผู้มีหน้าที่ปฏิบัติการตามพระวินัย เรียกเต็มว่า "พระวินยาธิการ"
พระวินยาธิการเป็นคำใหม่ที่ใช้เรียกพระภิกษุผู้ได้รับแต่งตั้งจากเจ้าคณะจังหวัดให้มีหน้าที่ช่วยเหลือด้านการปกครองคณะสงฆ์ในจังหวัด โดยเฉพาะหน้าที่เกี่ยวกับความสงบเรียบร้อยด้านการปฏิบัติวินัยของพระภิกษุสามเณร
พระวินยาธิการมีหน้าที่ตรวจตรา แนะนำ ตักเตือน และชี้แจงระเบียบปฏิบัติแก่พระภิกษุสามเณรในจังหวัดหรือที่เข้ามาในจังหวัด บรรดาที่ประพฤติไม่เรียบร้อย และหากไม่ปฏิบัติตามหรือพบการกระทำความผิดก็มีอำนาจจับกุมตัวส่งเจ้าคณะผู้รับผิดชอบหรือเจ้าหน้าที่บ้านเมืองให้ดำเนินการตามอำนาจหน้าที่ แต่ไม่มีอำนาจในการให้สละสมณเพศ
ปัจจุบัน พระวินยาธิการเป็นตำแหน่งที่ยังไม่มีกฎหมายรองรับ ทำให้การปฏิบัติหน้าเป็นไปอย่างติด ๆ ขัด ๆ พระรัตนเมธี เจ้าอาวาสวัดแก้วฟ้าจุฬามณี และเจ้าคณะเขตบางซื่อ ในฐานะหัวหน้าพระวินยาธิการเขตกรุงเทพมหานคร กล่าวเมื่อวันที่ 13 มีนาคม 2552 ว่า "การทำงานของพระวินยาธิการขณะนี้ ถือว่าลำบาก เพราะเป็นตำแหน่งที่ยังไม่มีกฎหมายรองรับ จะดำเนินการอะไรกับพระที่ทำผิดพระธรรมวินัยไม่มีอำนาจในการลงโทษ เมื่อพบพระที่ทำความผิดก็ต้องพาไปให้เจ้าคณะผู้ปกครองในท้องที่นั้น ๆ วินิจฉัยลงโทษ รวมทั้งต้องอาศัยความร่วมมือจากเจ้าหน้าที่ตำรวจด้วย" อย่างไรก็ดี หัวหน้าพระวินยาธิการเขตกรุงเทพมหานครเปิดเผยว่า กำลังมีการเสนอร่างพระราชบัญญัติอุปถัมภ์และคุ้มครองพระพุทธศาสนา โดยจะมีการกำหนดสถานะของพระวินยาธิการ ซึ่งจะทำให้มีกฎหมายรองรับและจะมีการออกกฎหมายลูกตามมาอีก โดยอาจจะกำหนดให้พระวินยาธิการมีอำนาจในการวินิจฉัยตัดสินใจลงโทษได้เลย ทำให้มีความรวดเร็วในการทำงาน รวมทั้งจะต้องมีการออกระเบียบการแต่งตั้งพระวินยาธิการให้มีคุณสมบัติเป็นพระสังฆาธิการด้วย เพื่อความสะดวกในการวินิจฉัยลงโทษ และจะทำให้รูปแบบของพระวินยาธิการเป็นในลักษณะเดียวกันทั่วประเทศ ผิดกับปัจจุบันที่ยังเป็นในลักษณะต่างคนต่างทำอยู่
อนึ่ง หนังสือพิมพ์ไทยรัฐยังมีการรายงานว่า ปัญหาของพระวินยาธิการไม่ใช่แต่เพียงเท่านั้น เพราะยังพบว่าบางเขตมีจำนวนพระวินยาธิการมากเกินความจำเป็น ซึ่งพระวินยาธิการบางท้องที่ก็ไม่ยอมทำงาน แต่ที่เป็นพระวินยาธิการเพื่อต้องการอวดพระด้วยกันรวมทั้งจะเอาบัตรประจำตัวพระวินยาธิการไปอวดญาติด้วย
ตระกูลคูโจ
ตระกูลคูโจ เป็นตระกูลสาขาของตระกูลฟูจิวาระ โดยได้แยกออกมาจาก ฟุจิวะระ โนะ ทะดะมิชิ ตระกูลคูโจมีอำนาจเช่นเดียวกับตระกูลฟูจิวาระ ในด้านราชสำนักมีบุตรสาวของตระกูลนี้มากมายแต่งงานกับจักรพรรดิ หนึ่งในนั้นคือสมเด็จพระจักรพรรดินีเทเม
ในฐานะตระกูลขุนนาง ตระกูลคูโจได้แบ่งตำแหน่งเซ็ชโชและคัมปากุ และตำแหน่งต่าง ๆ กับ ตระกูลโคโนอิ ตระกูลทากัตสึกาซะ ตระกูลนิโจ และตระกูลอิจิโจ ซึ่งเป็นเครือญาติเดียวกันจากศตวรรษที่ 12 จนถึงปี ค.ศ. 1867
ประวัติ
ตระกูลคูโจก่อตั้งโดย ฟูจิวาระ โนะ คาเนซาเนะ(ค.ศ. 1149 - 1207) โดยข้อแนะนำของ มินาโมโตะ โยริโตโมะ คำว่าคูโจนั้นแปลตรงตัวได้ว่า ถนน 9 สาย ซึ่งเป็นเขตในโตเกียวที่เป็นที่ตั้งวังของฟูจิวาระ โนะ คาเนซาเนะ โชกุนแห่งคามากูระคนที่สี่และห้า คูโจ โยริซูเนะ และ คูโจ โยริซูกุ ก็มาจากตระกูลนี้ หลังจากการปฏิรูปเมจิ สมาชิกตระกูลคูโจทุกคนได้รับยศแต่งตั้งเป็นเจ้าชาย และได้ส่งคูโจ ซาดาโกะ เข้าถวายตัวแด่สมเด็จพระจักรพรรดิไทโช เป็นสมเด็จพระจักรพรรดินีเทเม แต่นักประวัติศาสตร์บางท่านก็ว่ากันว่าตระกูลนี้ถูกก่อตั้งโดย ฟูจิวาระ โนะ โมโรซูเกะ (ค.ศ.908 - 960)
ศึกแห่งตระกูล
ในรัชสมัยของจักรพรรดิโกชิรากาวะ เป็นช่วงที่เกิดสงครามกลางเมืองและแต่ละตระกูลก็แตกออกเป็นหลาย ๆ ฝ่าย คือฝ่ายจักรพรรดิและอดีตจักรพรรดิ ตระกูลฟูจิวาระก็แบ่งเป็นสองฝ่ายนี้เช่นกัน รวมไปถึงตระกูลไทระ และตระกูลมินาโมโตะ สงครามครั้งนี้ได้ส่งผลกระทบถึงความมั่งคงของตระกูลฟูจิวาระอย่างมาก จนกระทั่งถึงรัชสมัยของจักรพรรดิโกซันโจ อำนาจของพวกเขาแทบล่มสลาย เพราะจักรพรรดิโกซันโจไม่ได้เป็นคนของตระกูลฟูจิวาระ จักรพรรดิโกซันโจร่วมมือกับขุนนางที่สนับสนุนและเหล่านักรบกวาดล้างตระกูลฟูจิวาระทั้งหมด อำนาจที่สั่งสมมาเป็นเวลานานได้หมดลง และได้เข้าสู่ยุคของนักรบ หรือซามูไรเข้ามาแทนที่ชนชั้นขุนนาง อย่างไรก็ตามในภายหลังพวกเขาก็กลับมามีสถานะที่สูงส่งได้เหมือนเดิม ภายใต้การนำของ 5 ตระกูลใหญ่ของเครือฟูจิวาระ คือ คูโจ นิโจ อิจิโจ ทากัตสึกาซะ และ โคโนอิ จากเหตุการณ์ในครั้งนี้ทำให้ตระกูลคูโจเกลียดตระกูลมินาโมโตะ และตระกูลไทระ อย่างมาก
ด้านศิลปะ และศาสนา
ในอดีตตระกูลคูโจได้เป็นผู้สร้าง ศาลเจ้าคิตาโนะ ในปีค.ศ. 1219 โดยคูโจ มิจิอิเอะ ได้มีส่วนร่วมในการตกแต่งศาลเจ้าในด้านศิลปะด้วย ในภายหลังสงครามโลกครั้งที่สอง คูโจ คูมิโกะ ก็ได้มีการบำรุงศาสนาในหลาย ๆ ประเทศทั้งในญี่ปุ่น และหลาย ๆ ประเทศในเอเชียรวมไปถึง อเมริกา โดยการเผยแผ่ศาสนาโดยได้รับความช่วยเหลือจากบุคคลจากแต่ละประเทศโดยในปัจจุบันในประเทศไทยมีผู้นับถือศาสนาพุทธนิกายนิชิเรนกว่า 1 แสนคน และในอินโดนีเซีย ศรีลังกา สเปน และหลาย ๆ ประเทศก็มียอดผู้นับถือสูงขึ้นมาก
ก่อนการปฏิรูปเมจิ ยุคล่มสลายของโชกุน และซามูไร
ในยุคนี้ตระกูลคูโจแทบไม่ได้รับผลกระทบใด ๆ อันเนื่องจากตระกูลคูโจนั้นเป็นตระกูลขุนนางที่ผูกขาดตำแหน่งเซ็สโซและคัมปากุ จึงไม่มีส่วนได้เสียในการล่มสลายของรัฐบาลทหารเท่าใดนัก แต่เมื่อการต่อต้านบากูฟุรุนแรงขึ้น เหล่า 5 ตระกูลใหญ่แห่งเซ็สกังก็ได้เริ่มตระหนักว่าการล่มสลายของตนเองได้ใกล้เข้ามาอันเนื่องจาก หากฝ่ายจักรพรรดิได้รับชัยชนะอำนาจของพวกเขาต้องจบลงเป็นแน่แท้
สมัยเมจิ - สมัยโชวะ
thumb|left|300px|สมเด็จพระจักรพรรดินีเทเม บุตรสาวแห่งตระกูลคูโจ ภายหลังการปฏิรูปเมจิ สมาชิกตระกูลคูโจได้รับการแต่งตั้งเป็นเจ้าชาย ซึ่งเทียบได้กับ แกรนด์ดยุก ของยุโรปนั่นเอง ตระกุลคูโจได้เริ่มกลับมามีอำนาจอีกครั้งโดยการยกบุตรสาวของเจ้าชายคูโจ มิจิตากะ ให้สมรสกับเจ้าชายโทชิฮิโตะ(สมเด็จพระจักรพรรดิไทโช) และเจ้าชายคูโจ โทชิฮิโตะ จึงได้ดำรงตำแหน่งเป็นพระเชษฐาตั้งแต่นั้น ในเวลาต่อมาได้เกิดสงครามโลกครั้งที่สอง ซึ่งเป็นเหตุให้คนของสกุลคูโจหมดอำนาจลงเนื่องจาก เจ้าชายคูโจ โทชิฮิโตะได้ประกาศคัดค้านการเข้าร่วมสงคราม ฝ่านสนับสนุนสงครามจึงปลงพระชนม์พระองค์เสีย ส่งผลให้สมเด็จพระจักรพรรดินีเทเมกริ้วและต่อต้านการเข้าร่วมสงครามอย่างเปิดเผยจนเกิดการทะเลาะกับจักรพรรดิโชวะ จนทำให้ทั้งสองพระองค์แทบไม่มองพระพักตร์กัน นับแต่นั้นคนของสกุลคูโจก็ไม่ได้ขึ้นมามีอำนาจอีกเลยหลังจากการ สรรคตของจักรพรรดินีเทเม
พระนลคําหลวง
พระนลคําหลวง เป็นพระราชนิพนธ์แปลในพระบาทสมเด็จพระมงกุฏเกล้าเจ้าอยู่หัว รัชกาลที่ ๖ พระนลเป็นนิทานแทรกอยู่ในมหาภารตะ ซึ่งรจนาโดยฤาษีกฤษณไทวปายน หรือ ฤาษีวยาส มีชื่อเรื่องว่า "นโลปาขยานัม" ซึ่งเซอร์โมเนียร์ โมเนียร์ วิลเลียมส์ แปลความจากต้นฉบับโศลกภาษาสันสกฤตเป็นภาษาอังกฤษ ซึ่งพระบาทสมเด็จพระมงกุฎเกล้าเจ้าอยู่หัวทรงใช้ฉบับภาษาอังกฤษของเซอร์โมเนียร์ โมเนียร์ วิลเลียมส์นี้ พระราชนิพนธ์เป็นวรรณกรรมคำหลวง ประกอบด้วยคำประพันธ์หลายชนิด ได้แก่ โคลง ฉันท์ กาพย์ กลอน และร่าย พระมงกุฎเกล้าเจ้าอยู่หัวทรงเริ่มพระราชนิพนธ์เรื่องพระนลคำหลวงเมื่อวันพฤหัสบดีที่ ๑๘ กันยายน พ.ศ. ๒๔๕๖ เสร็จลงเมื่อวันเสาร์ที่ ๙ พฤษภาคม พ.ศ. ๒๔๕๗ ทรงตรวจสอบแก้ไขและพิมพ์เผยแพร่ครั้งแรกเมื่อ พ.ศ. ๒๔๕๙ พระนลคำหลวงเป็นวรรณคดีที่ได้รับการยกย่องจากวรรณคดีสโมสรว่าเป็นหนังสือแต่งดีประเภทกวีนิพนธ์
ประเทศอิรักในโอลิมปิกเยาวชนฤดูร้อน 2018
ประเทศอิรัก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอิรักเป็นผู้ทำหน้าที่ในการส่งนักกีฬาเข้าร่วมแข่งขันจำนวน 15 คน ใน 5 ชนิดกีฬา ผลการแข่งขันครั้งนี้ประเทศอิรักไม่ได้รับเหรียญรางวัลใด ๆ
ขี่ม้า
ผลการแข่งขันดังนี้ :
เคเลบริมบอร์
เคเลบริมบอร์ (Celebrimbor) เป็นตัวละครเผ่าเอลฟ์ ชาวโนลดอร์ ซึ่งปรากฏในปกรณัมของ เจ. อาร์. อาร์. โทลคีน เรื่อง ซิลมาริลลิออน และ Unfinished Tales เป็นผู้มีบทบาทในทางการช่างชั้นสูงรองลงมาจากเฟอานอร์ผู้เป็นปู่ ได้สร้างของวิเศษต่างๆ ไว้เป็นจำนวนมาก
ประวัติ
เคเลบริมบอร์ เป็นโอรสของเจ้าชายคูรูฟิน ซึ่งเป็นโอรสองค์ที่ห้าของเฟอานอร์ บุตรแห่งฟินเว เป็นทายาทเพียงผู้เดียวที่ถูกบันทึกไว้ว่า เป็นผู้มีฝีมือทางช่างชั้นสูงสืบทอดมาจากพ่อและปู่ เขาได้เดินทางนิวัติมาสู่มิดเดิลเอิร์ธพร้อมกับทัพชาวโนลดอร์ด้วยในสมัยสงครามชิงซิลมาริล แต่หลังจากทัพโนลดอร์แตกพ่ายยับเยินในสงครามเนียร์นายธ์อาร์นอยดิอัด เคเลบริมบอร์ติดตามเคเลกอร์มกับคูรูฟินมาลี้ภัยอยู่ในนาร์โกธรอนด์
เมื่อฟินร็อด ผู้ครองนาร์โกธรอนด์ ทรงเข้าร่วมภารกิจชิงซิลมาริลร่วมกับเบเรน เคเลกอร์มกับคูรูฟินก็แยกตัวออกมาด้วยความไม่พอใจ แต่เคเลบริมบอร์ยังคงพำนักอยู่ที่นาร์โกธรอนด์ตราบจนวาระการล่มสลาย
ในยุคที่สอง เมื่อกาลาเดรียลมาก่อตั้งอาณาจักรเอเรกิออนขึ้นที่เชิงเขาตะวันตกของฮิธายเกลียร์ มีนครออสต์-อิน-เอธิล เป็นเมืองหลวงแห่งการช่าง เคเลบริมบอร์ได้ย้ายมาอยู่ที่นี่ด้วย แม้จะไม่มีที่ใดบันทึกว่าเขาได้เป็นเจ้าผู้ครองนครหรือไม่ แต่ด้วยศักดิ์ฐานะ ชาติตระกูล และความสามารถ เคเลบริมบอร์น่าจะเป็นผู้มีบทบาทสำคัญไม่น้อย เขาได้ร่วมอยู่ในการสร้างแหวนแห่งอำนาจ ร่วมกับอันนาทาร์ (ร่างแปลงของเซารอน) และได้สร้างแหวนแห่งเอลฟ์ทั้งสามวงขึ้นอย่างลับๆ โดยไม่ให้เซารอนรู้ ทำให้แหวนทั้งสามไม่ตกอยู่ใต้อำนาจของแหวนเอก ต่อมาเซารอนได้ประกาศสงครามกับพวกเอลฟ์โดยกรีฑาทัพเข้าปิดล้อมเอเรกิออน แม้ว่ากองทัพเอเรกิออนของเคริมบอร์จะได้พันธมิตรอย่างพวกเอลฟ์จากที่อื่นและเหล่าคนแคระเข้ามาช่วยเหลือก็ไม่อาจต้านทานกองทัพเซารอนได้ จนในที่สุดเอเรกิออนถูกตีแตก เคเลบริมบอร์ถูกจับกุมและทรมานให้ยอมบอกที่ซ่อนแหวนแห่งเอลฟ์ทั้งสามให้เซารอนรู้ แต่เคเลบริมบอร์กลับไม่ยอม หลังจากถูกทรมานอยู่นานก็สิ้นใจตาย ร่างของเขาถูกยิงด้วยธนูปักหลายดอกและนำไปมัดไว้กับเสาเพื่อกลายเป็นธงศึกของเซารอน เวลายกทัพไปโจมตีอาณาจักรเอลฟ์อื่นๆ นับว่าเป็นจุดจบของเคเลบริมบอร์
ในเกร็ดตำนานที่ปรากฏอยู่ใน Unfinished Tales โทลคีนประพันธ์ไว้ว่า เคเลบริมบอร์ เป็นผู้สร้างพลอยเอเลสซาร์ ดวงที่สอง และได้มอบพลอยนั้นให้แก่กาลาเดรียล ซึ่งได้ตกทอดต่อมาเป็นของอาร์เวน และอารากอร์นในท้ายที่สุด
ราชสกุลเฟอานอร์
Figuren in Tolkiens Welt Lista Calaquendich
ตุ๊กตา (การ์ตูน)
การ์ตูนตุ๊กตา เป็นหนังสือการ์ตูนของไทย ที่ตีพิมพ์ครั้งแรกตั้งแต่ประมาณ พ.ศ. 2497 วาดโดย พิมน กาฬสีห์ โดยชื่อ "ตุ๊กตา" มาจากชื่อเล่นของลูกสาวพิมน ซึ่งเขานำมาใช้เป็นนามปากกาในการวาดภาพ
ตัวละครในการ์ตูนตุ๊กตา ตัวหลักประกอบด้วยพี่น้องสี่คน ชื่อ หนูนิด หนูไก่ หนูหน่อย หนูแจ๋ว และคุณพ่อคุณแม่ โดยบุคลิกของหนูไก่ และหนูหน่อย ถอดมาจากบุคลิกของลูกสาวพิมน คุณพ่อคุณแม่ ถอดมาจากบุคลิกของพิมนและภรรยา ส่วนหนูนิด และหนูแจ๋ว เป็นตัวละครที่พิมนจินตนาการขึ้นมาเอง
ฟีฟ่าคอนเฟเดอเรชันส์คัพ 2017
ฟีฟ่าคอนเฟเดอเรชันส์คัพ 2017 (2017 FIFA Confederations Cup) เป็นการแข่งขันฟุตบอลระดับนานาชาติคอนเฟเดอเรชันส์คัพ ครั้งที่ 10 โดยการแข่งขันจะจัดขึ้นระหว่างวันที่ 17 มิถุนายน – 2 กรกฎาคม ที่ประเทศรัสเซีย ก่อนที่จะมีการแข่งขันฟุตบอลโลก 2018ในปีถัดไป
สถานที่แข่งขัน
เมือง 4 เมืองจะใช้เป็นสถานที่จัดการแข่งขันฟีฟ่าคอนเฟเดอเรชันส์คัพ 2017 อีกทั้งเมือง 4 เมืองนี้ยังใช้เป็นสถานที่แข่งขันฟุตบอลโลก 2018 อีกด้วย
รางวัล
รางวัลดังต่อไปนี้ได้รับสำหรับการแข่งขัน รางวัลสำหรับผู้เล่นจะได้รับการสนับสนุนทั้งหมดโดย อาดิดาส.
เงินรางวัล
ขึ้นอยู่กับตำแหน่งหลังจบรอบสุดท้าย, แต่ละทีมจะได้รับเงินรางวัลจากฟีฟ่า
สิทธิการออกอากาศ
EBU, RTR และ CR1 มีสิทธิ์ออกอากาศแพร่ภาพฟีฟ่าคอนเฟเดอเรชันส์คัพ 2017 ทางโทรทัศน์ในประเทศรัสเซีย.
รอมแซร์ (จังหวัดมอแซนแดรอน)
รอมแซร์ (อดีตมีชื่อว่า แซฆต์แซร์) เป็นเมืองหลักของเทศมณฑลรอมแซร์ จังหวัดมอแซนแดรอน ประเทศอิหร่าน ใน พ.ศ. 2555 เมืองนี้มีประชากร 33,018 คนใน 9,421 ครัวเรือน
อนุสัญญาแรมซาร์
มีการลงนามอนุสัญญาพื้นที่ชุ่มน้ำที่รอมแซร์ใน ค.ศ. 1971 สนธิสัญญาระหว่างรัฐบาลที่จะรักษาพื้นที่ชุ่มน้ำและใช้งานทรัพยากรในบริเวณนั้นให้เป็นประโยชน์ ปัจจุบัน มีคู่สัญญา 160 แห่งที่เข้าร่วมอนุสัญญานี้ โดยมีพื้นที่ชุ่มน้ำ 1,920 แห่ง ทำให้มีพื้นที่ในอนุสัญญานี้รวม 1,680,000 km2
ฮอร์เทิน โฮ 229
ฮอร์เทิน ฮา 9 (Horten H.IX) หรือชื่อเรียกโดยกระทรวงเดินอากาศคือ ฮอร์เทิน โฮ 229 (Horten Ho 229) เป็นเครื่องบินโจมตี/ทิ้งระเบิดของเยอรมนีซึ่งพัฒนาเกือบเสร็จสมบูรณ์ ถูกออกแบบโดยพี่น้องไรน์มาร์และวัลเทอร์ ฮอร์เทิน ตามคำสั่งของจอมพลไรช์แฮร์มัน เกอริง และถูกสร้างขึ้นโดยบริษัท Gothaer Waggonfabrik ในช่วงปลายสงครามโลกครั้งที่สอง ถือเป็นเครื่องบินไร้แพนหางแบบแรกของโลกที่ติดเครื่องยนต์เจ็ต
ปลายสงครามโลกครั้งที่สองในยุโรป มีเครื่องโฮ 229 ที่ถูกสร้างจนบินได้จำนวน 2 ลำได้แก่รุ่น V1 (ทดสอบร่อนในอุโมงค์ลม) และ V2 (แบบติดเครื่องเจ็ต) ส่วนรุ่น V3 (แก้ไขเรื่องสมดุล) กำลังประกอบใกล้เสร็จเหลือแต่เพียงติดเครื่องเจ็ต ส่วนรุ่น V4 และ V5 ยังทำโครงไม่เสร็จ สหรัฐอเมริกาเริ่มปฏิบัติการคลิปหนีบกระดาษเพื่อเข้ายึดครองเทคโนโลยีของนาซีเยอรมัน เครื่องบินฮอร์เทิน โฮ 229 V3 ถูกขนส่งผ่านทางเรือไปยังสหรัฐเพื่อทำวิศวกรรมย้อนกลับ ปัจจุบันถูกจัดแสดงอยู่ที่พิพิธภัณฑ์ยานบินและยานอวกาศแห่งชาติ
เตนอชตีตลัน
เตนอชตีตลัน (Tenochtitlan) เดิมเรียกว่า เม็กซิโก-เตนอชตีตลัน (México-Tenochtitlan) เป็นนครรัฐเม็กซิกา ซึ่งตั้งอยู่บนเกาะที่ทะเลสาบเตซโกโกในหุบเขาเม็กซิโก สถาปนาเมื่อวันที่ 20 มิถุนายน ค.ศ. 1325 และเป็นเมืองหลวงของจักรวรรดิแอซเท็กที่เจริญรุ่งเรืองสูงสุดในช่วงคริสต์ศตวรรษที่ 15 จนกระทั่งถูกยึดครองโดยชาวสเปนในปี ค.ศ. 1521
เตนอชตีตลันเป็นเมืองที่ใหญ่ที่สุดในทวีปอเมริกาและเป็นหนึ่งในเมืองที่ใหญ่ที่สุดในโลก มีพื้นที่ครอบคลุม 8–13,5 ตารางกิโลเมตร มีประชากรราว 300 000–500 000 คน ใหญ่กว่าเมืองในยุโรปบางเมืองในยุคนั้นถึง 4–5 เท่า อีกทั้งยังเป็นศูนย์กลางการปกครองของนิวสเปน ในปัจจุบันซากปรักหักพังเกือบทั้งหมดของเตนอชตีตลันอยู่ในศูนย์ประวัติศาสตร์เม็กซิโกซิตี
Caenorhabditis elegans
ชีววิทยา
C. elegans เป็นสิ่งมีชีวิตที่ไม่มีปล้อง, ยาวเรียวคล้ายหนอน, และสมมาตรด้านข้าง โดยมีชั้นคิวติเคิลปกคลุมผิว มีสันตามยาวลำตัวเรียกว่าอีพิเดอร์มาลคอร์ด 4 เส้น และมีช่องที่เต็มไปด้วยของเหลว
สิ่งมีชีวิตในสปีชีส์ C. elegans มีระบบอวัยวะต่าง ๆ เหมือนกับสัตว์อื่นในธรรมชาติ C. elegans จะกินแบคทีเรียที่ทำให้ผักเน่าเสียเป็นอาหาร C. elegans มีทั้งที่มี 2 เพศในตัวเดียวกัน (hermaphrodite) และเป็นตัวผู้ โดยประชากรเกือบทั้งหมดจะเป็นสมบูรณ์เพศ โดยจะมีตัวผู้อยู่ประมาณแค่ 0.05% โดยเฉลี่ย พื้นฐานทางสรีรวิทยาของ C. elegans จะมี ปาก, คอหอย, ลำไส้, ต่อมบ่งเพศ, และ ผิวนอกที่เป็นคอลลาเจน ตัวผู้จะมีต่อมบ่งเพศซีกเดี่ยว (single-lobed gonad), ท่อนำสเปิร์ม (vas deferens) และหางพิเศษสำหรับการผสมพันธุ์ สมบูรณ์เพศมี 2 รังไข่, ท่อรังไข่, spermatheca, และมดลูกหนึ่งอัน สมบูรณ์เพศจะออกลูกเป็นไข่ หลังจากไข่ฟักเป็นตัวแล้ว C. elegans จะเป็นตัวอ่อนโดยพัฒนาผ่าน 4 ระยะ (L1–L4) ถ้าเกิดภาวะอาหารขาดแคลนขึ้นขณะเป็นตัวอ่อน C. elegans สามารถพัฒนาเข้าสู่ระยะที่สามแบบพิเศษที่เรียกว่าสถานะ dauer โดยตัวอ่อนในสถานะ dauer นี้จะมีความต้านทานต่อความเครียด (จากภาวะแวดล้อม )และจะไม่แก่ขึ้น สมบูรณ์เพศจะผลิตสเปิร์มขึ้นมาในระยะที่ 4 (สเปิร์ม 150 ตัวต่อ gonadal arm) และจากนั้นจะเปลี่ยนไปสร้างเซลล์ไข่ (oocyte) แทน สเปิร์มจะถูกเก็บในต่อมบ่งเพศบริเวณเดียวกับเซลล์ไข่ จนกระทั่งเซลล์ไข่ดันสเปิร์มเข้าไปสู่ท่อรังไข่ ซึ่งเป็นเสมือนห้องที่เซลล์ไข่ถูกผสมโดยสเปิร์ม C. elegans ตัวผู้สามารถที่จะผสมกับสมบูรณ์เพศได้ สมบูรณ์เพศสามารถใช้สเปิร์มจากทั้งที่ผลิตมาเองและได้จากตัวผู้ได้ สเปิร์มทั้งสองชนิดจะถูกเก็บอยู่ในท่อรังไข่เหมือนกัน โดยถ้าใช้สเปิร์มที่ผลิตเอง C. elegans ที่เป็นไวลด์ไทป์ (หรือชนิดที่ไม่มีการกลายพันธุ์) จะวางไข่ประมาณ 300 ฟอง ถ้าใช้สเปิร์มที่ได้รับจากตัวผู้ C. elegans สามารถจะวางไข่ได้มากกว่า 1,000 ฟอง ที่อุณหภูมิ 20 °C, C. elegans สายพันธุ์ห้องทดลองจะมีอายุขัยโดยเฉลี่ยราว ๆ 2–3 สัปดาห์ และมีระยะเวลาของชั่วอายุ (generation time) ประมาณ 4 วัน
นิเวศวิทยา
สปีชีส์ต่าง ๆ ในสกุล Caenorhabditis จะอยู่ในสภาพแวดล้อมที่มีสารอาหารและแบคทีเรียที่หลากหลาย เนื่องจากว่าในดินไม่มีสารอินทรีย์ที่เพียงพอทำให้ประชากรของสกุล Caenorhabditis ไม่ยั่งยืนได้ด้วยตนเอง C. elegans สามารถอยู่ได้ด้วยการกินแบคทีเรียหลาย ๆ ชนิด (แต่ไม่ใช่ทุกชนิดของแบคทีเรีย) แต่เรื่องสภาพนิเวศตามธรรมชาติของ C. elegans มีอีกมากที่ยังไม่ทราบ
สายพันธุ์ส่วนใหญ่ที่ใช้ในห้องทดลองจะพบจากสภาพแวดล้อมที่ถูกมนุษย์ดัดแปลงแล้ว เช่น ในสวน หรือกองปุ๋ยหมัก อย่างไรก็ตาม C. elegans สามารถพบได้ในสารอินทรีย์ที่กำลังเน่าโดยเฉพาะผลไม้ที่กำลังเน่าเสีย ตัวอ่อนในสถานะ dauer ของ C. elegans อาจถูกเคลื่อนย้ายได้โดยพวกสัตว์ไม่มีกระดูกสันหลัง (เช่น กิ้งกือ, แมลง, ไร และ ทาก) และเมื่อ ตัวอ่อนในสถานะ dauer เข้าไปอยู่ในสภาพแวดล้อมที่เหมาะสมมันก็จะเปลี่ยนสถานะออกจากสถานะ dauer ได้ เช่นในห้องทดลองมันจะเปลี่ยนออกมากินพาหะไม่มีกระดูกสันหลังของมันที่ตายลง
สัตว์พวกนีมาโทดมีความสามารถในการทนกับสภาพแห้งแล้งจัด (desiccation) ได้ และ C. elegans ก็มีกลไกสำหรับความสามารถนี้ด้วยโดยได้ถูกสาธิตว่าคือ โปรตีน Late Embryogenesis Abundant (LEA)
การใช้ในการทดลอง
C. elegans ถูกใช้ศึกษาเป็นแบบจำลองของสิ่งมีชีวิตจากหลาย ๆ เหตุผลด้วยกันคือ มันเป็นยูแคริโอตหลายเซลล์ที่ง่ายพอที่จะใช้ศึกษาอย่างละเอียด, สายพันธุ์ของ C. elegans มีต้นทุนที่ถูกในการผสมและขยายพันธุ์ และก็สามารถถูกแช่แข็งได้ โดยเมื่อละลายแล้วมันก็ยังใช้งานได้อยู่ ทำให้การเก็บไว้ใช้งานระยะยาวทำได้ง่าย
นอกจากนั้น C. elegans ยังโปร่งใส ช่วยให้การศึกษาเกี่ยวกับการแยกแยะความแตกต่างภายในเซลล์และกระบวนการพัฒนาการอื่น ๆ สามารถทำได้ง่าย การพัฒนาของโซมาติกเซลล์ ทุก ๆ เซลล์ (959 เซลล์ในตัวเต็มวัยสมบูรณ์เพศ; 1,031 เซลล์ในตัวผู้เต็มวัย) ได้ถูกศึกษาแล้วโดยละเอียด
และ C. elegans ก็ยังเป็นหนึ่งในสิ่งมีชีวิตที่ซับซ้อนน้อยที่สุดที่มีระบบประสาท โดยสมบูรณ์เพศมีเซลล์ประสาท 302 เซลล์ ที่มีรูปแบบการเชื่อมต่อหรือ "connectome" ที่ถูกวางผังอย่างสมบูรณ์และมีลักษณะเป็นเครือข่ายในขนาดเล็ก มีงานวิจัยที่ศึกษากลไกของระบบประสาทที่เกี่ยวกับพฤติกรรมต่าง ๆ ของ C. elegans เช่น chemotaxis, thermotaxis, mechanotransduction, และการจับคู่ของตัวผู้
คุณสมบัติที่เป็นประโยชน์อย่างหนึ่งของ C. elegans ก็คือ มันค่อนข้างจะตรงไปตรงมาในการที่จะรบกวนการทำงานเฉพาะของแต่ละยีนโดย RNA interference (RNAi) การปิดการทำงานของยีนในลักษณะนี้ช่วยให้นักวิจัยสามารถอนุมานหน้าที่ของยีนแต่ละตัวได้
C. elegans ก็ยังถูกใช้เป็นต้นแบบสำหรับกลไกการติดนิโคตินได้ด้วย เพราะว่า C. elegans มีพฤติกรรมตอบสนองกับนิโคตินที่คล้ายกับพฤติกรรมที่สังเกตได้ในสัตว์เลี้ยงลูกด้วยนม
จีโนม
C. elegans เป็นสิ่งมีชีวิตหลายเซลล์ชนิดแรกที่จีโนมของมันถูกถอดรหัสออกมาอย่างสมบูรณ์ รหัสพันธุ์กรรมของ C. elegans ถูกตีพิมพ์เผยแพร่ในปี ค.ศ. 1998 โดยที่มีช่องว่างอยู่บ้าง ซึ่งช่องว่างสุดท้ายได้ถูกแก้ไขเสร็จสิ้นในเดือนตุลาคม ค.ศ. 2002 สมบูรณ์เพศตัวเต็มวัยมี 959 นิวเคลียสร่างกาย (somatic nuclei) ความหนาแน่นของยีนคือประมาณ 1 ยีน / 5 kb โดยมีอินทรอน อยู่ 26% ของจีโนม รหัสจีโนมของ C. elegans มีความยาวประมาณ 100 ล้านคู่เบส และบรรจุยีนที่เก็บรหัสด้วยโปรตีนอยู่ประมาณ 20,100 ยีน จำนวนยีน RNA ของ C. elegans เชื่อว่ามีมากกว่า 16,000 ยีน RNA
จีโนมอย่างเป็นทางการของ C. elegans ถูกแก้ไขอยู่เรื่อย ๆ เมื่อมีการค้นพบใหม่ หรือการพบข้อบกพร่องในการศึกษาก่อนหน้า เช่น the WS169 release ของ WormBase (ธันวาคม ค.ศ. 2006) รายงานการเพิ่มคู่เบสขึ้นมา 6 คู่ในจีโนม มีการเปลี่ยนแปลงอย่างมากในบางครั้ง เช่นใน WS159 ที่เผยแพร่เมื่อเดือนพฤษภาคม ค.ศ. 2006 ซึ่งเพิ่มลำดับมากกว่า 300 คู่เบส
วิวัฒนาการ
ในปี ค.ศ. 2000 มีรายงานการศึกษาที่พบว่า ฟองน้ำทะเลมีกลุ่มของโปรตีนที่คล้ายกับของมนุษย์มากกว่าของ C. elegans ซึ่งอาจบอกได้ว่า บรรพบุรุษของ C. elegans ได้มีอัตราการวิวัฒนาการที่รวดเร็ว ในรายงานยังระบุว่า C. elegans ไม่มียีนโบราณหลายชนิด
ประเด็นข่าว
C. elegans ได้ตกเป็นข่าวเมื่อพบว่ามันสามารถรอดชีวิตได้จากโศกนาฏกรรมกระสวยอวกาศโคลัมเบีย ในเดือนกุมภาพันธ์ ค.ศ. 2003 ต่อจากนั้นเดือนมกราคม ค.ศ. 2009, C. elegans ถูกส่งไปอยู่ในสถานีอวกาศนานาชาติ 2 สัปดาห์เพื่อศึกษาถึงผลของสภาพไร้น้ำหนักต่อพัฒนาการของกล้ามเนื้อ โดยการศึกษาจะเน้นเกี่ยวกับด้านพันธุกรรมของการฝ่อตัวของกล้ามเนื้อ ซึ่งผลการศึกษาจะนำไปประยุกต์ใช้กับการท่องเที่ยวอวกาศ และรวมถึงผู้ป่วยนอนติดเตียง เวชศาสตร์ผู้สูงอายุ และผู้ป่วยโรคเบาหวาน
เส้นเมริเดียนที่ 22 องศาตะวันตก
เส้นเมริเดียนที่ 22 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก กรีนแลนด์ ไอซ์แลนด์ มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 22 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 159 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 22 องศาตะวันตกลากผ่านพื้นที่ดังนี้: ! scope="col" width="125" |พิกัด ! scope="col" |ประเทศ ดินแดน หรือพื้นทะเล ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" |🇬🇱 ! scope="row" style="background:#b0e0e6;" |อินดีเพนเดนซ์ฟยอร์ด ! scope="row" |🇬🇱 ! scope="row" style="background:#b0e0e6;" |Foster Bay ! scope="row" |🇬🇱 ! scope="row" style="background:#b0e0e6;" |มหาสมุทรแอตแลนติก ! scope="row" |🇬🇱 ! scope="row" style="background:#b0e0e6;" |มหาสมุทรแอตแลนติก ! scope="row" |🇮🇸 ! scope="row" style="background:#b0e0e6;" |Breiðafjörður ! scope="row" |🇮🇸 ! scope="row" style="background:#b0e0e6;" |Breiðafjörður ! scope="row" |🇮🇸 ! scope="row" style="background:#b0e0e6;" |Faxaflói ! scope="row" |🇮🇸 ! scope="row" style="background:#b0e0e6;" |มหาสมุทรแอตแลนติก ! scope="row" style="background:#b0e0e6;" |มหาสมุทรใต้ ! scope="row" |แอนตาร์กติกา
มันนีอินเดอะแบงก์ (2013)
มันนีอินเดอะแบงก์ (2013) (อังกฤษ: Money In The Bank (2013)) เป็นรายการเพย์-เพอร์-วิว มวยปล้ำอาชีพของดับเบิลยูดับเบิลยูอี ที่จัดหลังศึกใหญ่ ดับเบิลยูดับเบิลยูอี เพย์แบ็ค จัดเมื่อวันที่ 14 กรกฎาคม ค.ศ. 2013 ณ สนาม เวลส์ ฟาร์โก เซ็นเตอร์ ในเมือง ฟิลาเดลเฟีย, รัฐเพนซิลเวเนีย สหรัฐอเมริกา
เรื่องราวของการชิงแชมป์ WWE ระหว่าง จอห์น ซีนา กับ มาร์ก เฮนรี
ในศึกรอว์ (17 มิถุนายน 2013) จอห์น ซีนา แชมป์ WWE ออกมาพูดถึงการที่เขาสามารถเอาชนะได้ทั้ง เดอะ ร็อก และไรแบ็ก จากนั้นก็ท้าใครก็ได้ที่คิดว่าตัวเองคู่ควร มาท้าชิงแชมป์เป็นคนต่อไปได้เลย มาร์ก เฮนรี ออกมาในชุดสูท พร้อมกับถือรองเท้ามวยปล้ำของเขาออกมาด้วย เฮนรีจับมือซีนา ก่อนจะประกาศว่าเขาอยู่ในวงการมานาน วันนี้ถึงเวลาเสียทีที่จะแขวนรองเท้าได้แล้ว เฮนรีพูดไปก็ร้องไห้ไป ส่วนคนดูก็ส่งเสียงเชียร์ให้กำลังใจ ซีนาเข้ามาชูมือเฮนรี และสวมกอด แต่เฮนรีจับใส่ World's Strongest Slam แล้วก็บอกว่ามันไม่จบง่ายๆ อย่างงั้นหรอก เฮนรีโยนเข็มขัดแชมป์ใส่ ซีนา แล้วเดินจากไป
ในศึกรอว์ (24 มิถุนายน 2013) ซีนา ออกมาด่า เฮนรี ว่าทำตัวน่ารังเกียจ หลอกว่าจะรีไทร์เพียงเพื่อจะหาโอกาสมาชิงแชมป์เส้นนี้ไปจากเขา และในศึก มันนีอินเดอะแบงก์ เขาจะชกเฮนรีให้ฟันร่วง
ในศึกรอว์ (1 กรกฎาคม 2013) ซีนา ได้เจอกับ อัลเบร์โต เดล รีโอ เจ้าของแชมป์โลกเฮฟวี่เวท สุดท้ายซีนาก็เป็นฝ่ายเอาชนะไปได้ จากความช่วยเหลือของ ดอล์ฟ ซิกก์เลอร์ หลังแมตช์ เฮนรี เอาเข็มขัดแชมป์ของ ซีนา มาโยนให้ จากนั้นก็จ้องหน้ากันแล้วเดินจากไป
ในศึกรอว์ (8 กรกฎาคม 2013) ซีนา กับ เฮนรี ออกมาปะทะคารมกัน โดยเฮนรีบอกว่าเขาจะทำทุกอย่างเพื่อให้ได้แชมป์ WWE ไม่ว่าจะต้องขายแม่ตัวเอง ขายคนทั้งครอบครัวเขาก็จะเอาแชมป์มาให้ได้ ซีนากับเฮนรี ท้าทายกันไปมา แล้วสุดท้าย เฮนรี ก็วิ่งเข้าไปอัดซีนาร่วง จากนั้นซีนาพยายามสู้และจะใช้ Attitude Adjustment แต่ยกไม่ไหว เฮนรี หล่นลงมาทับซีนา เฮนรีจัดการลากซีนามา World's Strongest Slam แล้วเอาเท้าเหยียบร่างซีนา พร้อมชูเข็มขัดเรียกเสียงเฮจากคนดู
เรื่องราวของการชิงแชมป์โลกเฮฟวี่เวท ระหว่าง อัลเบร์โต เดล รีโอ กับ ดอล์ฟ ซิกก์เลอร์
ในศึกเพย์แบ็ค (16 มิถุนายน 2013) อัลเบร์โต เดล รีโอ ได้สิทธิ์ชิงแชมป์โลกเฮฟวี่เวทกับ ดอล์ฟ ซิกก์เลอร์ โดย เดล รีโอได้เล่นงานศีรษะที่เพิ่งหายจากอาการบาดเจ็บของ ซิกก์เลอร์ ตลอดทั้งแมตซ์ และสามารถเอาชนะคว้าแชมป์คืนมาจาก ซิกก์เลอร์ ได้สำเร็จ ส่งผลให้ เดล รีโอ พลิกกลายเป็นฝ่ายอธรรมอีกครั้ง และ ซิกก์เลอร์ ก็พลิกกลายเป็นฝ่ายธรรมะเป็นครั้งแรก ในเวลาเดียวกัน
ในศึกสแมคดาวน์ (21 มิถุนายน 2013) เดล รีโอ ได้เอาชนะ คริส เจอริโค แบบ DQ หลังจากที่ ดอล์ฟ ซิกก์เลอร์ ขึ้นมาลอบทำร้าย เดล รีโอ หลังแมตช์ เจอริโคไม่พอใจซิกก์เลอร์ ที่มาทำให้แพ้ เลยจัดการใส่ท่า Codebreaker ก่อนจะเดินจากไป เดล รีโอพอเห็นซิกก์เลอร์นอนหมดสภาพไปแล้วก็เลยย้อนกลับมาซ้ำด้วยท่าถีบหน้า
ในศึกรอว์ (24 มิถุนายน 2013) เดล รีโอ ได้เจอกับ คริส เจอริโค อีกครั้ง เดล รีโอใช้ Cross ArmBreaker ใส่เจอริโค แต่เจอริโคใช้เชือกช่วยสปริงตัวกลับขึ้นมายืนแล้วเปลี่ยนเป็น Walls of Jericho แทน ริคาร์โด โรดรีเกซเห็นท่าไม่ดีเลยเอาถังน้ำมาฟาดเจอริโคจนแพ้ฟาล์วไป หลังแมตช์ซิกก์เลอร์ออกมาลอบทำร้าย เดล รีโออีกครั้ง แล้วก็ใช้ Zig-Zag ใส่เจอริโคเป็นการเอาคืนด้วย
ในศึกสแมคดาวน์ (28 มิถุนายน 2013) เดล รีโอกับริคาร์โดออกมาจัดงานฉลองแชมป์ แต่ซิกก์เลอร์ออกมาไล่อัดกระเจิงไปหมด แล้วก็ใช้กีตาร์ฟาดหัวริคาร์โด ซิกก์เลอร์เล่นดนตรีกับพวกนักดนตรี ก่อนปิดรายการไป
เรื่องราวแมทช์ชิงสัญญาในการชิงแชมป์ WWE
ในศึกรอว์ (24 มิถุนายน 2013) สเตฟานี แม็กแมน ออกมาประกาศชื่อผู้ที่จะได้เข้าร่วมชิงสัญญาในการชิงแชมป์ WWE ประกอบไปด้วย ซีเอ็ม พังก์, เชมัส, คริสเตียน, เคน, แรนดี ออร์ตัน, แดเนียล ไบรอัน และ ร็อบ แวน แดม
ในศึกรอว์ (8 กรกฎาคม 2013) หลังจากเคนเอาชนะคริสเตียนไปได้ เบรย์ ไวแอ็ตต์ และครอบครัวไวแอ็ตต์ ออกมารุมทำร้ายเคน ทำให้ได้รับบาดเจ็บและถูกถอดชื่อออกจากแมตช์มันนีอินเดอะแบงก์ เพื่อชิงสัญญาในการชิงแชมป์ WWE
เรื่องราวแมทช์ชิงสัญญาในการชิงแชมป์โลกเฮฟวี่เวท
ในศึกสแมคดาวน์ (28 มิถุนายน 2013) ทีโอดอร์ ลอง อยู่หลังเวทีกับ วินซ์ แม็กแมน ทั้งสองพูดคุยกันก่อนจะประกาศรายชื่อสตาร์ที่จะร่วมปล้ำชิงสัญญาในการชิงแชมป์โลกเฮฟวี่เวทออกมา ซึ่งก็มีทั้งสิ้น 7 คน ได้แก่ แจ็ก สแวกเกอร์, เวด บาร์เร็ตต์, โคดี โรดส์, แดเมียน แซนดาว, ฟันดังโก, แอนโทนีโอ ซีซาโร และดีน แอมโบรส
ไพโรจน์ นิงสานนท์
นายแพทย์ไพโรจน์ นิงสานนท์ เป็นอดีตรัฐมนตรีว่าการกระทรวงสาธารณสุข ในรัฐบาลนายอานันท์ ปันยารชุน (2 สมัย) และเป็นอดีตสมาชิกวุฒิสภา
ประวัติ
ไพโรจน์ นิงสานนท์ เกิดเมื่อวันที่ 2 เมษายน พ.ศ. 2471 เป็นบุตรคนที่ 2 จากจำนวน 6 คน ของหลวงเจริญรถสิน (เจริญ นิงสานนท์) อดีตหัวหน้ากองคลังเงิน กรมรถไฟ กับนางตาบทิพย์ เจริญรถสิน (สกุลเดิม:แพทยานนท์) สำเร็จการศึกษาระดับปริญญาตรีแพทยศาสตรบัณฑิต และสาธารณสุขศาสตรบัณฑิต จากมหาวิทยาลัยแพทยศาสตร์ ระดับปริญญาโทสาขาสาธารณสุขศาสตร์ จากประเทศสหรัฐอเมริกา และได้รับปริญญาดุษฎีบัณฑิตกิตติมศักดิ์ สาขาสาธารณสุข จากมหาวิทยาลัยมหิดล
วันที่ 18 มีนาคม พ.ศ. 2564 พระบาทสมเด็จพระวชิรเกล้าเจ้าอยู่หัว​ โปรดเกล้าโปรดกระหม่อม​ฯ พระราชทานน้ำหลวงอาบศพ และพระราชทานโกศแปดเหลี่ยม​
วันที่ 20 มีนาคม พ.ศ. 2564 นางรสนา โตสิตระกูล​ เป็นประธานในการสวดพิธีอภิธรรมศพ
วันที่ 25 มีนาคม พ.ศ. 2564 พระบาทสมเด็จพระวชิรเกล้าเจ้าอยู่หัว​ โปรดเกล้าโปรดกระหม่อม​ฯ ให้พระราชทานเพลิงศพ ณ วัดมกุฏกษัตริยารามราชวรวิหาร​
การทำงาน
ไพโรจน์ นิงสานนท์ เคยรับราชการประจำกระทรวงสาธารณสุข เคยดำรงตำแหน่งปลัดกระทรวงสาธารณสุข ต่อมาเขาได้รับแต่งตั้งให้เป็นที่ปรึกษาคณะรักษาความสงบเรียบร้อยแห่งชาติ ซึ่งมีนายบุญชนะ อัตถากร เป็นประธาน ต่อจากนั้นเขาได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลนายอานันท์ ปันยารชุน เมื่อปี พ.ศ. 2534 และปี พ.ศ. 2535
ต่อมาในปี พ.ศ. 2549 นายไพโรจน์ ได้ร่วมกันลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
กลุ่มวาดะห์
กลุ่มวาดะห์ หรือ "กลุ่มเอกภาพ" เป็นชื่อกลุ่มนักการเมืองมุสลิมที่เคยทรงอิทธิพลอย่างสูงในพื้นที่ 3 จังหวัดชายแดนภาคใต้ ก่อตั้งโดย นายเด่น โต๊ะมีนา และ นายวันมูหะมัดนอร์ มะทา ส.ส.พรรคกิจสังคมในขณะนั้น โดยเข้าสังกัดและส่งผู้สมัคร ส.ส. ในนาม พรรคประชาธิปัตย์
ต่อมากลุ่มวาดะห์ลาออกจากพรรคประชาธิปัตย์โดยไปร่วมก่อตั้ง พรรคความหวังใหม่ ตามคำเชิญของ พล.อ.ชวลิต ยงใจยุทธ โดย นายวันมูหะมัดนอร์ มะทา แกนนำกลุ่มได้ดำรงตำแหน่งรองหัวหน้าพรรค และต่อมาเป็นผู้นำกลุ่มแทน นายเด่น โต๊ะมีนา ที่ไม่ได้รับการเลือกตั้ง ความสำคัญของกลุ่มวาดะห์ใน พรรคความหวังใหม่ ยิ่งสูงขึ้นเมื่อ นายวันมูหะมัดนอร์ มะทา แกนนำกลุ่มได้ขึ้นเป็นเลขาธิการพรรค
ต่อมา พรรคความหวังใหม่ ได้ยุบรวมเข้ากับ พรรคไทยรักไทย เมื่อเดือนมกราคม พ.ศ. 2545 ทำให้ กลุ่มวาดะห์ ย้ายมาสังกัด พรรคไทยรักไทย ด้วย โดยยังคงได้รับความสำคัญส่งผลให้ นายวันมูหะมัดนอร์ มะทา แกนนำกลุ่มได้รับตำแหน่งเป็น รองหัวหน้าพรรคไทยรักไทย และมีตำแหน่งเป็นถึง รองนายกรัฐมนตรี
ชื่อเสียงของ กลุ่มวาดะห์ ต้องตกต่ำลงอย่างมาก เมื่อพ่ายแพ้การเลือกตั้งในพื้นที่ภาคใต้ให้กับ พรรคประชาธิปัตย์ ในการเลือกตั้งทั่วไป พ.ศ. 2548 โดยไม่มีผู้สมัครของทางกลุ่มได้รับเลือกตั้งเลยแม้แต่คนเดียวทั้งที่เคยครองพื้นที่อย่างเหนียวแน่นมากว่า 20 ปี
ภายหลังการรัฐประหาร พ.ศ. 2549 พรรคไทยรักไทย ถูกฟ้องร้องใน "คดียุบพรรค" และต่อมา ตุลาการรัฐธรรมนูญ มีคำวินิจฉัยให้ "ยุบพรรค" พรรคไทยรักไทย และกรรมการบริหารพรรคถูกตัดสิทธิทางการเมือง 5 ปี ซึ่งมีผลทำให้นายวันมูหะมัดนอร์ มะทา หนึ่งในกรรมการบริหาร พรรคไทยรักไทย ต้องเว้นวรรคทางการเมือง ทำได้เพียงให้คำแนะนำ ส.ส. ในกลุ่มซึ่งย้ายจาก พรรคไทยรักไทย ไปเข้าสังกัด พรรคประชาราช อยู่ระยะหนึ่ง ก่อนจะย้ายไปสังกัด พรรคมัชฌิมาธิปไตย เมื่อเดือนตุลาคม พ.ศ. 2550
วันที่ 31 ตุลาคม พ.ศ. 2550 กลุ่มวาดะห์ประชุมกันและมีมติว่าจะลงสมัครรับเลือกตั้ง 23 ธันวาคม พ.ศ. 2550 ในนามพรรคพลังประชาชน ต่อมาภายหลังการยุบพรรคพลังประชาชน ในปี พ.ศ. 2551 สมาชิกกลุ่มวาดะห์บางส่วนจึงย้ายมาสังกัดพรรคมาตุภูมิ ขณะที่บางส่วนได้ย้ายไปสังกัด พรรคเพื่อไทย
ใน พ.ศ. 2561 สมาชิกกลุ่มวาดะห์ทั้งหมดได้พากันย้ายออกจากพรรคมาตุภูมิและพรรคเพื่อไทยเพื่อมาสังกัด พรรคประชาชาติ ที่จัดตั้งขึ้นใหม่
อำเภอเมืองเชียงใหม่
อำเภอเมืองเชียงใหม่ ( เมืองเจียงใหม่) เป็นศูนย์กลางการคมนาคม การปกครอง การศึกษา การแพทย์ การท่องเที่ยว และวัฒนธรรมของจังหวัดเชียงใหม่ นับเป็นอำเภอที่มีความเจริญมากที่สุดของจังหวัดและของภาคเหนือ อำเภอเมืองเชียงใหม่มีเขตนครเชียงใหม่และปริมณฑลล้อมรอบ ครอบคลุมพื้นที่ 6 อำเภอ ได้แก่ อำเภอหางดง อำเภอสันกำแพง อำเภอสารภี อำเภอแม่ริม อำเภอสันทราย และอำเภอดอยสะเก็ด โดยรวมเขตเมืองเชียงใหม่แล้ว (ภาษาอังกฤษ: Urban area, พื้นที่ 405 ตารางกิโลเมตร) มีประชากรอาศัยอยู่ราว 1,197,931 คน และเป็นเมืองที่มีประชากรเป็นอันดับที่ 2 ของประเทศไทย
ที่ตั้งและอาณาเขต
อำเภอเมืองเชียงใหม่ตั้งอยู่ทางตอนกลางของจังหวัดเชียงใหม่ มีอาณาเขตติดต่อกับอำเภอและจังหวัดใกล้เคียงดังนี้
การปกครองส่วนภูมิภาค
อำเภอเมืองเชียงใหม่แบ่งเขตการปกครองออกเป็น 16 ตำบล 78 หมู่บ้าน ได้แก่
การปกครองส่วนท้องถิ่น
ท้องที่อำเภอเมืองเชียงใหม่ประกอบด้วยองค์กรปกครองส่วนท้องถิ่น 11 แห่ง ได้แก่
การคมนาคม
อำเภอเมืองเชียงใหม่เป็นศูนย์กลางคมนาคมของจังหวัดเชียงใหม่และภาคเหนือของประเทศไทย เป็นที่ตั้งของท่าอากาศยานนานาชาติเชียงใหม่ สถานีขนส่งผู้โดยสารเชียงใหม่ และสถานีรถไฟเชียงใหม่
ถนนสายหลักที่มีจุดเริ่มต้น ณ อำเภอเมืองเชียงใหม่ จังหวัดเชียงใหม่
สถานกงสุล
อำเภอเมืองเชียงใหม่มีสถานกงสุลประจำจังหวัดเชียงใหม่ทั้งหมด 16 แห่ง ได้แก่
ไพเพอร์ นิเวน
คิมเบอร์ลี เบนสัน (Kimberly Benson; 6 พฤษภาคม ค.ศ. 1991) เป็นนักมวยปล้ำอาชีพชาวสกอตต์แลนด์ที่เซ็นสัญญากับ WWE ภายใต้ชื่อ ไพเพอร์ นิเวน (Piper Niven) หรือชื่อเดิม ดูดรอป (Doudrop) เธอเริ่มอาชีพมวยปล้ำกับสมาคมอิสระภายใต้ชื่อ ไวเปอร์ (Viper); เธอเคยเป็นแชมป์ ICW Women's Champion 2 สมัย, Artist of Stardom Champion 1 สมัย และ SWA World Champion 1 สมัย
ลิฟวิงทิงส์
ลิฟวิงทิงส์ (Living Things) เป็นสตูดิโออัลบั้มที่ 5 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 20 มิถุนายน พ.ศ. 2555 โดยวอร์เนอร์บราเธอร์ส เรคคอร์ดส และ แมชชีนช็อปเรคคอร์ดดิง โปรดิวซ์โดย ไมค์ ชิโนดะ และ ริก รูบิน ซึ่งได้ร่วมผลิตกันมา 2 สตูดิโออัลบั้มด้วยกัน ได้แก่ มินิตส์ทูมิดไนต์ (Minutes to Midnight) ในปี พ.ศ. 2550 และ อะเทาซันด์ซันส์ (A Thousand Suns) ในปี พ.ศ. 2553
ลิงคินพาร์กกล่าวว่า ลิฟวิงทิงส์ ประกอบด้วยองค์ประกอบหลายอย่างจากอัลบั้มที่ผ่านมาทั้งหมดในการสร้างเสียงรูปแบบใหม่ๆ โดยวงได้คุ้นเคยในการทำอัลบั้มแบบนี้มาแล้ว หลังจากการทดลองใน 2 อัลบั้มที่ผ่านมาอย่าง มินิตส์ทูมิดไนต์ และ อะเทาซันด์ซันส์ เป็นเวลาหลายปี  คำว่า ลิฟวิงทิงส์ (ที่หมายถึง สิ่งมีชีวิต) ได้ถูกตั้งขึ้นเป็นชื่ออัลบั้ม เนื่องจากเนื้อหาในเพลงเป็นเรื่องราวของประเด็นต่างๆ ในสังคม และเรื่องราวของบุคคลทั่วไป
เพลงที่ปล่อยออกมาเป็นซิงเกิล ในอัลบั้มนี้ มีทั้งหมด 3 เพลง ได้แก่ "เบิร์นอิตดาวน์" (Burn It Down) ในวันที่ 16 เมษายน พ.ศ. 2555, "ลอสต์อินดิเอคโค" (Lost in the Echo) ในวันที่ 19 ตุลาคม พ.ศ. 2555 และ "คาสเซิลออฟกลาส" (Castle of Glass)ในวันที่ 2 กุมภาพันธ์ พ.ศ. 2556
น้ำตกวังแก้ว
น้ำตกวังแก้ว เป็นแหล่งท่องเที่ยวหนึ่งในอุทยานแห่งชาติดอยหลวงซึ่งเกิดจากการทับถมของหินปูนที่ปนมากับน้ำ มีชั้นน้ำตกประมาณ 110 ชั้น แต่เป็นชั้น ใหญ่ 7-8 ชั้น น้ำตกไหลอยู่ตลอดปี เมื่อขึ้นไปถึงชั้นบนสุดของน้ำตกจะพบ หมู่บ้านชาวเขาเผ่าเย้า ที่บ้านป่าคาหลวงและบ้านส้าน ซึ่งมีทางขึ้นค่อนข้างชัน ที่น้ำตกวังแก้วยังมีเส้นทางเดินศึกษา ธรรมชาติระยะสั้น 1.4 กิโลเมตร นอกจากนี้บริเวณใกล้เคียง ยังมีน้ำตกวังทองซึ่งมีลักษณะคล้ายน้ำตกวังแก้ว
ปลากระเบนโมโตโร่
ปลากระเบนโมโตโร่ (Ocellate river stingray; ) ปลากระเบนที่อาศัยอยู่ในน้ำจืดชนิดหนึ่ง ในวงศ์ปลากระเบนหางสั้น (Potamotrygonidae) มีลักษณะตัวกลมคล้ายจานข้าวหรือแผ่นซีดี ผิวลำตัวสีน้ำตาลอ่อนหรือเข้ม มีจุดกลมสีส้มอมเหลืองวงรอบด้วยสีน้ำตาลเข้มกระจายไปจนถึงโคนหาง มีเงี่ยงแหลมคม 2 ชิ้นที่โคนหาง ที่ปลายหางมีริ้วหนังบาง ๆ  โดยที่จุดกลมเหล่านี้จะแตกต่างและมีปริมาณมากน้อยไม่เท่ากันในแต่ละตัว
ขนาดเมื่อโตเต็มที่ในธรรมชาติจะมีเส้นผ่าศูนย์กลางลำตัวราว 1 เมตร น้ำหนัก 15 กิโลกรัม
อาศัยอยู่ในแหล่งน้ำธรรมชาติของทวีปอเมริกาใต้ เช่น เปรู, อุรุกวัย, โคลัมเบีย, โบลิเวีย, อาร์เจนตินา, บราซิล ซึ่งคนพื้นถิ่นนิยมกินเนื้อเป็นอาหาร
ปลากระเบนโมโตโร่ ได้รับความนิยมอย่างมากในฐานะของการเป็นปลาตู้สวยงาม โดยผู้เลี้ยงสามารถเพาะขยายพันธุ์ในที่เลี้ยงได้ โดยปลาที่จะเริ่มผสมพันธุ์ได้นั้นจะมีความยาวลำตัวประมาณ 2 ฟุต อายุราว 1 ปีครึ่ง และสามารถผสมพันธุ์ออกมาเป็นลูกปลาที่มีสีสันและลวดลายสวยแปลกตากว่าดั้งเดิมได้หลากหลาย และผสมกับปลากระเบนในสกุลเดียวกัน ของวงศ์เดียวกันนี้ได้อีกด้วย ซึ่งจะทำให้ได้ปลาสายพันธุ์ใหม่ขึ้นมา รวมถึงปลากระเบนเผือก ที่มีราคาซื้อขายแพงด้วย
หม่อมเจ้าจิตร์ปรีดี ประวิตร
หม่อมเจ้าจิตร์ปรีดี ประวิตร (25 กุมภาพันธ์ พ.ศ. 2450 - 24 พฤษภาคม พ.ศ. 2497) เป็นพระโอรสในพระเจ้าบรมวงศ์เธอ กรมหลวงปราจิณกิติบดี ประสูติแต่หม่อมชื้น ประวิตร ณ อยุธยา (สกุลเดิม กัลยาณมิตร)
หม่อมเจ้าจิตร์ปรีดี เสกสมรสกับหม่อมหลวงเหมือนจันทร์ ประวิตร (ราชสกุลเดิม ดารากร) มีโอรสธิดา 4 คน ได้แก่
ทรงรับราชการในสมัยรัชกาลที่ 7 ในแผนกการเงิน กรมพระคลังข้างที่และสำนักงานทรัพย์สินส่วนพระมหากษัตริย์ ต่อมาประชวรด้วยพระโรคหทัย จึงได้ลาออกจากราชการมาตั้งหุ้นส่วนค้าขายส่วนพระองค์ จนกระทั่งประชวรอีกครั้ง สิ้นชีพตักษัยด้วยพระโรคเดิมในวันที่ 24 พฤษภาคม พ.ศ. 2497 สิริชันษา 47 ปี
พระจันทรประภาโพธิสัตว์
จันทรประภา ( แปลว่า  'แสงสว่างแห่งพระจันทร์', Chinese: 月光菩薩; pinyin: Yuèguāng Púsà; โรมาจิ: Gakkō หรือ Gekkō Bosatsu) คือพระโพธิสัตว์ในคติพระพุทธศาสนาแบบมหายานและมหายาน เป็นพระโพธิสัตว์อันทรงทรงคุณดังผู้รักษาพระจันทร์ โดยทั่วไปพระองค์ได้รับการนับถือว่าเป็นพระอัครสาวกของพระไภษัชยคุรุพุทธเจ้าคู่กับพระสุริยประภาโพธิสัตว์ พระองค์มักปรากฏพร้อมด้วยพระไภษัชยคุรุพุทธเจ้าและพระสุริยประภาโพธิสัตว์ตามคติการบูชาแบบตรีเทพตามคติตรีเอกานุภาพ และพระองค์ได้รับการนับถือว่าเป็นหนึ่งในเทพยดาผู้รักษาพระจันทร์และเป็นประธานในพิธีไหว้พระจันทร์ของเทศกาลไหว้พระจันทร์ของชาวพุทธในเอเชียตะวันออก
โปเกมอน เทรดดิงการ์ดเกม
โปเกมอน เทรดดิงการ์ดเกม (Pokémon Trading Card Game) โดยทั่วไปเรียกชื่อย่อว่า PTCG หรือ โปเกมอน TCG ส่วนในประเทศญี่ปุ่นโดยทั่วไปเรียกชื่อว่า โปเกมอน การ์ดเกม เป็นเกมการ์ดสะสม (collectible card game) ของแฟรนไชส์โปเกมอน วางจำหน่ายครั้งแรกเมื่อเดือนตุลาคม พ.ศ. 2539 (ค.ศ. 1996) โดยบริษัท ครีเซอร์ส ในประเทศญี่ปุ่น ส่วนในประเทศสหรัฐอเมริกาตีพิมพ์ครั้งแรกโดยบริษัท วิซาร์ดออฟเดอะโคสต์ อย่างไนก็ดีบริษัท เดอะโปเกมอนคอมพานี อินเตอร์เนชั่นแนล ก็เข้ามาทำหน้าที่ตีพิมพ์แล้วเผยแพร่การ์ดเกมโปเกมอนเมื่อเดือนมิถุนายน พ.ศ. 2546 (ค.ศ. 2003) ส่วนในการ์ดเกมออไลน์ชื่อว่า โปเกมอน เทรดดิงการ์ดเกม ออนไลน์ (Pokémon Trading Card Game Online)
การ์ดโปเกมอน
ประเภทของการ์ดโปเกมอน มีดังนี้
การ์ดเทรนเนอร์
การ์ดที่ช่วยเหลือในการต่อสู้ มี 3 ประเภทประกอบไปด้วย ไอเท็ม, ซัพพอร์ต และ สเตเดียม
ไอเท็ม
การ์ดไอเท็มสามารถใช้ได้ทุกครั้งต่อเทิร์นที่ใช้
โปเกมอน เทรดดิงการ์ดเกม ประเทศไทย
ก่อนปี พ.ศ. 2562 ไม่มีผู้แทนจำหน่ายอย่างเป็นทางการสำหรับโปเกมอน เทรดดิงการ์ดเกมในประเทศไทย ร้านการ์ดบางแห่งนำเข้าการ์ดจากต่างประเทศ โดยปกติจะเป็นการ์ดภาษาอังกฤษนำเข้าจากประเทศสหรัฐอเมริกา ปัจจุบันการ์ดเกมโปเกมอนในประเทศไทย ได้มีลิขสิทธิ์แปลเป็นภาษาไทยอย่างเป็นทางการแล้ว ในเดือน มกราคม พ.ศ. 2562 ผลิตจากประเทศญี่ปุ่นโดยบริษัท โปเกมอน จำกัด นำเข้าโดยบริษัท ดี ซูพรีม จำกัด ผู้จัดจำหน่ายโดยบริษัท ทรู ดิสทริบิวชั่น แอนด์ เซลส์ จำกัด วางจำหน่ายครั้งแรกที่งานเปิดตัวการ์ดเกมโปเกมอน PokemonTCG 1st Impact Challenge ในวันที่ 19 มกราคม พ.ศ. 2562 ส่วนวางจำหน่ายร้านการ์ดทั่วประเทศ ในวันที่ 1 กุมภาพันธ์ พ.ศ. 2562 และร้านสะดวกซื้อเซเว่น อีเลฟเว่นใกล้บ้าน ในวันที่ 7 กุมภาพันธ์ พ.ศ. 2562
ทริปเปิลเอช
พอล ไมเคิล เลเวสก์ (Paul Michael Levesque) เกิด 27 กรกฎาคม ค.ศ. 1969 อดีตนักมวยปล้ำอาชีพ, นักแสดง และผู้บริหารชาวอเมริกัน เป็นประธานเจ้าหน้าที่ฝ่ายปฏิบัติการของWWE ที่รู้จักกันดีในชื่อ ทริปเปิลเอช (Triple H)
ประวัติมวยปล้ำอาชีพ
ทริปเปิลเอช เป็นนักมวยปล้ำในสังกัดรอว์มานาน และเป็นผู้ชนะคู่ต่อสู้มาแล้วหลายคน ด้วยท่า pedigree เป็นราชาของราชันย์ในวงการมวยปล้ำ WWE ในสมญานามว่า "เดอะเกม" และ "คิง ออฟ คิงส์" มีผลงานโด่งดังมากมาย เคยเป็น คิงออฟเดอะริง ปี 1997 และเป็นผู้ชนะเลิศ รอยัลรัมเบิล ปี 2002 และปี 2016 และเป็นแชมป์โลก สมัยที่ 14 จากการเป็น แชมป์ WWE 9 สมัย และ แชมป์โลกเฮฟวี่เวท 5 สมัย เขาได้แต่งงานกับ สเตฟานี แม็กแมน ลูกสาวของ วินซ์ แม็กแมน ในปี 2003 ในวงการฮอลลีวูด เขาได้ไปแสดงภาพยนตร์ ฟอร์มยักษ์ เรื่อง Blade 3 โดยรับบท จาโก
เวิลด์แชมเปี้ยนชิพเรสต์ลิง (1994–1995)
ทริปเปิลเอชเข้าสู่วงการมวยปล้ำครั้งแรก ในสมาคม WCW ในปี 1994 การปล้ำครั้งแรกซึ่งได้ชนะ คีท โคล ในตอนนั้นได้ใช้ชื่อว่า เทอร์เรอร์ ไรซิง (Terror Risin)  ต่อมาได้เปลี่ยนชื่อเป็น ยีน-พอล เลเวสก์ และในศึก WCW สตาร์เคด ได้แพ้ในการปล้ำกับ อเล็กซ์ ไวรต์ ในต่อมาได้เจอ ลอร์ด สตีเวน รีกัล หรือ วิลเลียม รีกัล และต่อมาได้ย้ายไปสมาคม WWE